باش ناظیر یاردیمجیسی نومان کورتولموش شنبه گونو سوئیس-ین پایتاختی برن-ده ترور تشکیلات‌لاری طرفین‌دن کئچیریلن میتینگ ایله علاقه‌لی اولا‌راق بو اؤلکه‌نین یئتکیلیلرینی مسئولیته جلب ائتدی .
نومان کورتولموش برن-ده آرا‌لاریندا ترور تشکیلات‌لاری پ.کا.کا، DHKP-C  و ی.پ.گ-نین ده اولدوغو قروپ‌لار طرفین‌دن کئچیریلن میتینگده جمهور باشقانی رجب طیب اردوغانا قارشی نیفرت ایچرن پلاکات‌لارین صبر کاساسینی داشیران، بوتون ادب، اخلاق، دئموکراسی سرحدلرین‌دن کناردا بیر داورانیش اولدوغونو وورغولادی.
تورکیه‌نین تشببوس‌لری نتیجه‌سینده سوئیس رسمی‌لری‌نین میتینگ ایله علاقه‌لی سوروشدورما باشلاتدیق‌لارینی خاطیرلا‌دان کورتولموش دئدی کی، ساده‌جه میتینگ کئچیریلن‌لره دئییل، او میتینگین کئچیریلمه‌سینه ایجازه وئرن‌لر حاقیندا دا سوروشدورما باشلادیلما‌لی‌دیر. بو، سیاسی قالماقالدیر، سوئیس کیمی بیر اؤلکه‌ده خالق طرفین‌دن سئچیلمیش بیر جمهور باشقانی؛ اردوغانی هدف گؤتورن پلاکات‌لار ایله تورکیه‌ده کئچیریله‌جک رفرندوم اوچون "یوخ" میتینگی تشکیل ائدیلمه‌سی اصلا قبول ائدیله بیلمز. سوئیس-ین سیاسی معنادا دا آددیم‌لار آتماسی واجیب‌دیر.
